text: Godt naboskab holder 83-årig væk fra plejehjemmet
  12 juli 2016 kl. 08.55
  Græsklipning og friskpresset juice er med til at kåre Hans Nissen fra Esbjerg til Danmarks bedste nabo.
  Han synes ikke selv, at han gør noget særligt overfor sin nabo, alligevel så er Hans Nissen i en afstemning blandt 600 nomineringer fra hele landet, netop blevet kåret til Danmark bedste nabo.
  Hans Nissen er nabo til 83-årige John Weiss Pedersen og ifølge datteren Inge, så er det det gode naboskab, der er årsagen til, at John stadig er i stand til at bo i eget hus.
  -Da Inge fortalte hun havde nomineret mig sagde jeg, det er godt med dig, det bliver jeg i hvert fald ikke. Jeg gør jo bare hvad jeg plejer, siger Hans Nissen til TV SYD.
  Ifølge Hans Nissen så mistede de begge to deres koner for nogle år siden og siden har de passet på hinanden.
  Hans inviterer hver morgen på morgenmad med friskpresset juice og samtidig sørger han for, at græsset det bliver slået og at alt er som det skal være hos naboen.
  Det er Gjensidige Forsikring, der står for kåringen i en undersøgelse, der samtidig viser, at 9 ud af 10 mener, at et godt naboskab er vigtigt.
  